গঙ্গার জল বণ্টন
১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি সাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়।
রাজীব গান্ধী সমুদ্রসেতু
রাজীব গান্ধী সমুদ্রসেতু বা বান্দ্রা-ওরলী সমুদ্রসেতু (মারাঠি: वांद्रे-वरळी सागरी महामार्ग) ভারতের বাণিজ্যিক রাজধানী মুম্বাই শহরের পশ্চিম শহরতলী ও বান্দ্রা অঞ্চলের সঙ্গে কেন্দ্রীয় মুম্বাইয়ের ওরলি অঞ্চলের সংযোগরক্ষাকারী প্রি-স্ট্রেসড কংক্রিট ভায়াডাক্ট অ্যাপ্রোচ সহ একটি কেবল-স্টেইড সেতু। এটি ওয়েস্ট আইল্যান্ড ফ্রিওয়ে প্রকল্পের প্রথম পর্যায়। বর্তমানে এই সেতুর চারটি লেন যানচলাচলের জন্য উন্মুক্ত। কাজ সম্পূর্ণ হওয়ার পর এটি ৮ লেনের সেতু হবে। মহারাষ্ট্র রাজ্য সড়ক উন্নয়ন নিগম পরিকল্পিত সেতুটি নির্মাণ করে হিন্দুস্তান কনস্ট্রাকশন কোম্পানি। সেতুটি তৈরি করতে খরচ হয় প্রায় ১৬০০ কোটি টাকা। ২০০৯ সালের ৩০ জুন কংগ্রেস সভানেত্রী তথা ইউপিএ চেয়ারপার্সন সোনিয়া গান্ধী সেতুটি উদ্বোধন করে জনসাধারণের জন্য খুলে দেন। এই সেতু নির্মাণের ফলে বান্দ্রা থেকে ওরলি পর্যন্ত ৪৫-৬০ মিনিটের যাত্রাপথের সময়কাল ৭ মিনিটে নেমে আসে। সপ্তাহের স্বাভাবিক কর্মদিবসে এই সেতু ধরে গড়ে ২৫,০০০ যান চলাচল করে।